Foto: Hina

POTPREDSJEDNIK Vlade Tomislav Karamarko u Koprivnici je komentirao bizarnu pljačku u sjedištu policije, kao i smjene koje su uslijedile nakon toga.



"Trebalo je doći do osvježenja, do pomicanja ljudi koji bili stranački angažirani. Nisam zadovoljan zbog razloga zbog čega se to dogodilo, pljačke u samom sjedištu kriminalističke policije", rekao je Karamarko za N1.



Nije htio komentirati misli li da je do pljačke došlo uz pomoć iznutra.



"Ne mogu kalkulitrati. Nikad u tim poslovima dva i dva nisu četiri. Dopustimo kriminalistima da odrade svoj posao i ulove počinitelje.



Ministar unutarnjih poslova Orepić rekao je da je moguće da postoji politička motivacija iza pljačke i želja za destabilizacijom sustava. Vi i ministar ste imali poprilično buran start.



"Nisam imao buran start, imao sam sugestije i pokazalo se da me se trebalo poslušati. Politička motivacija? Ne vjerujem da je ministar toliko naivan da bi nešto takvo rekao."



"Želim da Orepić uspije"



"Ne bih sada ulazio u to. Želim da Orepić uspije da MUP uspije i da se vrati gdje je bio prije pet, šest godina. Zbog MUPA, Orepića, Vlade, ali ponajprije naših građana. MUP mora ulijevati povjerenje."



Objasnio je i kakva je operativna suradnja između njega i Orepića.



""Kako ćemo operativno surađivati? On je ministar unutarnjih poslova, a ja sam potpredsjednik Vlade. Vidimo se i razgovaramo. Nema tu problema, ne treba to mistificirati. U pitanju je princip koji sam zastupao i koji ću zastupati do kraja. Ministar je nešto naučio, ovo je njegovo iskustvo. Najbolje je učiti na vlastitoj koži", rekao je te dodao da zbog jedne pljačke ne treba ocjenjivati cijelu nacionalnu sigurnost.



"Ne znam što se događa u SOA-i"



"Ja u ovom momentu ne znam što se tamo događa. Predsjednica i Orešković su dogovorili novog kandidata koji mora pred Odbor za nacionalnu sigurnost i onda dolazi do imenovanja."